1.10.2003 Den Europæiske Unions Tidende L 249/5 RÅDETS FORORDNING (EF) Nr. 1727/2003 af 29. september 2003 om visse restriktive foranstaltninger over for Den Demokratiske Republik Congo RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 60 og 301, under henvisning til Rådets fælles holdning 2003/680/FUSP af 29. september 2003 om ændring af fælles holdning 2002/829/ FUSP om leverance af visse former for udstyr til Den Demokra- tiske Republik Congo (?), under henvisning til forslag fra Kommissionen, og ud fra følgende betragtninger: (1) — Den 28. juli 2003 besluttede De Forenede Nationers Sikkerhedsråd i resolution 1493 (2003), i det følgende benævnt »UNSCR 1493 (2003)«, at indføre en embargo på levering af våben og beslægtet materiel samt bistand, rådgivning og oplæring i forbindelse med militær virk- somhed til alle væbnede grupper og militser i det nord- lige og sydlige Kivu og i Ituri og grupper, som ikke er part i den globale, altomfattende aftale, i Den Demokra- tiske Republik Congo. (2) — Rådets fælles holdning 2002/829/FUSP af 21. oktober 2002 om leverance af visse former for udstyr til Den Demokratiske Republik Congo (?) pålægger en embargo på levering eller salg af våben og beslægtet udstyr til landet. (3) — Fælles holdning 2003/680/FUSP danner grundlag for gennemførelsen af de foranstaltninger, der er pålagt i UNSCR 1493 (2003), og som bl.a. omfatter et forbud mod bistand, rådgivning og oplæring i forbindelse med militærmateriel. (4) — Denne foranstaltning henhører under traktatens anven- delsesområde, og navnlig for at undgå en fordrejning af konkurrencen er der derfor behov for fællesskabslovgiv- ning til at implementere Sikkerhedsrådets resolution for så vidt angår Fællesskabets område. Ved Fællesskabets område forstås i denne forordning de af medlemssta- ternes områder, hvor traktaten finder anvendelse, på de betingelser, der er fastsat i traktaten. (5) — Kommissionen og medlemsstaterne bør informere hinanden om, hvilke foranstaltninger der træffes i henhold til denne forordning, og om andre relevante oplysninger, som de råder over med tilknytning til denne forordning, og samarbejde med De Forenede Nationers generalsekretær, særlig ved at forsyne ham med oplys- ninger. (6) — Der bør være sanktioner for overtrædelser af denne forordnings bestemmelser, og medlemsstaterne bør med henblik herpå anvende passende sanktioner. Det er desuden ønskeligt, at sanktioner for overtrædelse af denne forordnings bestemmelser kan iværksættes fra og med datoen for denne forordnings ikrafttræden — () Se side 64 i denne EUT. (?) EFT L 285 af 23.10.2002, s. 1. UDSTEDT FØLGENDE FORORDNING: Artikel 1 1. Uden at dette berører medlemsstaternes beføjelser i udøvelsen af deres offentlige myndighed, er det forbudt: a) at levere finansieringsmidler og finansiel bistand, herunder gavebistand, lån og eksportkreditforsikring, i forbindelse med salg, leverancer, overførsel eller eksport af våben og enhver form for beslægtet udstyr, herunder våben og ammu- nition, militærkøretøjer og militært udstyr, paramilitært udstyr og reservedele til ovennævnte, direkte eller indirekte til alle personer, enheder eller organer i Den Demokratiske Republik Congo b) direkte eller indirekte at levere teknisk rådgivning, bistand eller oplæring i forbindelse med militær virksomhed, herunder navnlig oplæring og bistand med berøring til fremstilling, vedligeholdelse og anvendelse af våben og beslægtet udstyr af alle typer, til alle personer, enheder eller organer i Den Demokratiske Republik Congo. 2. Bevidst og forsætlig deltagelse i aktiviteter, der direkte eller indirekte har til formål eller til virkning at fremme de i artikel 1 omhandlede aktiviteter, er forbudt. Artikel 2 Artikel 1 finder ikke anvendelse på levering af finansierings- midler og finansiel bistand i forbindelse med salg, leverancer, overførsel eller eksport af militært udstyr og levering af teknisk rådgivning, bistand eller oplæring i forbindelse med militær virksomhed til De Forenede Nationers Mission i Den Demokra- tiske Republik Congo og de integrerede congolesiske nationale hær- og politistyrker, hvis den kompetente myndighed, jf. bilaget, i den medlemsstat, hvor tjenesteleverandøren er etab- leret, har givet tilladelse til sådan virksomhed. Artikel 3 Artikel 1 finder ikke anvendelse på levering af finansierings- midler og finansiel bistand i forbindelse med salg, leverancer, overførsel eller eksport af militært udstyr til fredelige formål, der udelukkende er bestemt til humanitær brug eller beskyt- telse, og levering af dermed forbunden teknisk rådgivning, bistand eller oplæring, hvis a) den kompetente myndighed på forhånd har underrettet De Forenede Nationers generalsekretær gennem dennes særlige repræsentant om en sådan levering, og b) den kompetente myndighed, jf. bilaget, i den medlemsstat, hvor tjenesteleverandøren er etableret, har givet tilladelse til sådan virksomhed.